3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ที่บริษัทเป็นผู้ผลิตและจำหน่าย คือ แผ่นพิมพ์วงจรอีเล็กทรอนิกส์ (PRINTED CIRCUIT
BOARD หรือ PCB ) เป็นแผ่น EPOXY FIBER GLASS ที่มีสื่อนำไฟฟ้า เช่น ตะกั่ว
ทองแดงเคลือบอยู่ เพื่อให้กระแสไฟฟ้า ผ่านไปยัง INTEGRATED CIRCUIT หรือ (IC)
เพื่อให้ชิ้นส่วนอีเล็กทรอนิกส์ต่างๆ ทำงานได้

ทั้งนี้ PCB ที่บริษัทเป็นผู้ผลิตมี 2 แบบ คือ

1.  การผลิตแบบ 2 หน้าเคลือบรู (DOUBLE SIDED PLATED THROUGH HOLES PCB) และ

2.  การผลิตแบบหลายชั้น (MULTILAYER PCB)
    ซึ่งมีความซับซ้อนกว่าและใช้เทคโนโลยีสูงกว่าแผ่นพิมพ์ วงจรชนิด 2 หน้าเคลือบรู
    ซึ่งสามารถผลิตได้ตั้งแต่ 4 ชั้น ถึง 21 ชั้น

แผ่นพิมพ์วงจรอีเล็กทรอนิกส์ ทั้งสองแบบนี้ถูกนำไปใช้ในอุตสาหกรรมต่างๆ อาทิ เช่น
อุตสาหกรรมยานยนต์ อุตสาหกรรมผลิตเครื่องจักร อุปกรณ์โทรคมนาคมต่างๆ
รวมถึงโทรศัพท์มือถือและเครื่องคอมพิวเตอร์ เป็นต้น

ข้อจำกัดในการประกอบธุรกิจ

1.  เนื่องจากอุตสาหกรรมการผลิต PCB ในประเทศไทยมีผู้ผลิตน้อยราย
    บริษัทจึงจำเป็นต้องพึ่งพาผู้อื่นในการทำสัญญารับเหมาช่วง (Subcontract)
    ของกระบวนการผลิตในบางขั้นตอนที่กลุ่มบริษัทมีกำลังการผลิตของเครื่องจักรใหม่ไม่เพียงพอที่จะผลิตให้ทันและต่อเนื่องกับขั้นตอนการผลิตอื่นที่ต่อเนื่องกัน
    จึงส่งผลให้บริษัทมีข้อจำกัด ในแง่ของกำลังการผลิต

2.  การผลิต PCB ต้องใช้เทคโนโลยีสูง
    บริษัทจึงจำเป็นต้องทำการปรับปรุงเครื่องจักรให้ทันสมัยอยู่ตลอดเวลาซึ่งต้องใช้เงินทุนจำนวนมาก

3.  ความกดดันทางด้านราคาซึ่งเกิดจากผู้ผลิต PCB
    ในจีนที่ทำให้มีการผลิตสินค้าราคาถูกเข้าสู่ตลาดเพิ่มมากขึ้น
    แม้ว่าผลิตภัณฑ์แผ่นพิมพ์วงจรอีเล็กทรอนิกส์ ที่ผลิตในประเทศจีนจะไม่ใช่คู่แข่งโดยตรงของบริษัท
    เนื่องจากผู้ผลิตในประเทศจีนจะเน้นกลุ่มตลาดสินค้าระดับล่างเพราะคุณภาพและเทคโนโลยีในการผลิตที่ต่ำกว่า
    แต่ก็ส่งผลให้เกิดการเปรียบเทียบราคาทางอ้อม

4.  เนื่องจากลูกค้ามีความต้องการผลิตภัณฑ์ที่มีประสิทธิภาพและคุณภาพสูงขึ้น
    ทำให้บริษัทต้องพัฒนาเทคโนโลยีของกระบวนการผลิตและผลิตภัณฑ์ให้มีคุณภาพสอดคล้องตามมาตรฐานที่ลูกค้าต้องการ

สิทธิพิเศษจากการส่งเสริมการลงทุน

บริษัทฯและบริษัทย่อยได้รับสิทธิพิเศษทางด้านภาษีอากรจากกรมส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
บริษัทฯและบริษัทย่อยได้รับสิทธิประโยชน์ทางด้านภาษีอากรที่มีสาระสำคัญ ดังต่อไปนี้

  ------------------------------------------------------------------------------------------------------------------------------------------------------------------- ------------ ----------- ----------- --------------- ----------- -------------- --------------- -------------- -------------- -------------- ----------- --------------
  รายละเอียด                                                                                                                                                           บริษัท เคซีอี                            บริษัท เค ซี อี                                บริษัท ไทยลามิเนต                                               บริษัท เคซีอี   
                                                                                                                                                                      อีเลคโทรนิคส์                                                                      แมนูแฟคเจอเรอร์                                                เทคโนโลยี    
                                                                                                                                                                      จำกัด (มหาชน)                                                                    จำกัด                                                         จำกัด        

                                                                                                                                                                                                           อินเตอร์เนชั่นแนล                                                                                                       
                                                                                                                                                                                                           จำกัด                                                                                                                

  1. บัตรส่งเสริมเลขที่                                                                                                                                                    1292/2539    1062/2541   1065/2543   1003/2538       1015/2543   1278(2)/2548   1099/2544       1249(1)/2545   1664(2)/2547   1176(2)/2550   1378/2543   1598(2)/2547

  2. เพื่อส่งเสริมการลงทุนในกิจการ                                                                                                                                          ผลิตแผ่น       ผลิตแผ่น      ผลิตแผ่น      ผลิตแผ่น          ผลิตแผ่น      ผลิตแผ่น         ผลิตผลิตภัณฑ์       ผลิตผลิตภัณฑ์      ผลิตผลิตภัณฑ์      ผลิตผลิตภัณฑ์      ผลิตแผ่น      ผลิตแผ่น

                                                                                                                                                                      พิมพ์วงจร      พิมพ์วงจร     พิมพ์วงจร     พิมพ์วงจร         พิมพ์วงจร     พิมพ์วงจร        พรีเพก           ลามิเนต         พรีเพก          พรีเพก          พิมพ์วงจร     พิมพ์วงจร

  3. สิทธิประโยชน์สำคัญที่ได้รับ                                                                                                                                                                                                                                                                            ลามิเนต                      

  3.1                                                                                                                                                                 3 ปี          3 ปี         3 ปี         3 ปี             3 ปี         3 ปี            3 ปี             3 ปี            3 ปี            5 ปี            7 ปี         7 ปี
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมและได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษี                                                                                                                                                            

                                                                                                                                                                      (สิ้นสุดแล้ว)    (สิ้นสุดแล้ว)   (สิ้นสุดแล้ว)   (สิ้นสุดแล้ว)       (สิ้นสุดแล้ว)                  (สิ้นสุดแล้ว)       (สิ้นสุดแล้ว)      (สิ้นสุดแล้ว)                                  

                                                                                                                                                                                                                                                                                                                                

                                                                                                                                                                                                                                                                                                                                

                                                                                                                                                                                                                                                                                                                                

                                                                                                                                                                                                                                                                                                                                

  3.2 ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี ทั้งนี้ รายได้จากการส่งออกของปีนั้น ๆ                                     ได้รับ         ได้รับ        ได้รับ        ได้รับ            ได้รับ        ไม่ได้รับ         ได้รับ            ไม่ได้รับ         ไม่ได้รับ         ไม่ได้รับ         ได้รับ        ไม่ได้รับ
  จะต้องไม่ต่ำกว่ารายได้จากการส่งออกเฉลี่ยสามปีย้อนหลัง ยกเว้นสองปีแรก                                                                                                                                                                                                                                                                      

                                                                                                                                                                      (สิ้นสุดแล้ว)                            (สิ้นสุดแล้ว)                                                                                                            

                                                                                                                                                                                                                                                                                                                                

                                                                                                                                                                                                                                                                                                                                

                                                                                                                                                                                                                                                                                                                                

                                                                                                                                                                                                                                                                                                                                

  3.3 ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ                                                                                                         ได้รับ         ได้รับ        ได้รับ        ได้รับกึ่งหนึ่ง       ได้รับ        ได้รับ           ได้รับ            ได้รับ           ได้รับ           ได้รับ           ได้รับ        ได้รับ

                                                                                                                                                                                                                                                                                                                                

  3.4 ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลา 1 ปี นับตั้งแต่ วันนำเข้าวันแรก                                         ได้รับ         ได้รับ        ไม่ได้รับ      ได้รับ            ไม่ได้รับ      ไม่ได้รับ         ไม่ได้รับ          ไม่ได้รับ         ไม่ได้รับ         ไม่ได้รับ         ได้รับ        ได้รับ

                                                                                                                                                                      (สิ้นสุดแล้ว)    (สิ้นสุดแล้ว)               (สิ้นสุดแล้ว)                                                                                               (สิ้นสุดแล้ว)   (สิ้นสุดแล้ว)

                                                                                                                                                                                                                                                                                                                                

                                                                                                                                                                                                                                                                                                                                

  4. วันที่เริ่มใช้สิทธิตามบัตรส่งเสริม                                                                                                                                          6 มกราคม     8 สิงหาคม    4 มิถุนายน    15 มิถุนายน       13 ตุลาคม    1 กันยายน       3 พฤศจิกายน      1 กันยายน       7 กรกฎาคม      2 พฤษภาคม      25 มิถุนายน   1 พฤศจิกายน

                                                                                                                                                                      2539         2541        2543        2537            2542        2549           2543            2546           2547           2550           2544        2547
  ------------------------------------------------------------------------------------------------------------------------------------------------------------------- ------------ ----------- ----------- --------------- ----------- -------------- --------------- -------------- -------------- -------------- ----------- --------------

3.2 การตลาดและภาวะการแข่งขัน

1.  กลยุทธ์การแข่งขันของกลุ่มบริษัท

เพื่อให้กลุ่มบริษัทสามารถแข่งขันกับผู้แข่งขันรายอื่นได้ บริษัทจึงมีนโยบายในการรักษาคุณภาพสินค้า
การสร้างความสัมพันธ์ที่ดีกับลูกค้าผ่านการตลาดของกลุ่มบริษัท และตัวแทนจำหน่าย
และคงสัดส่วนการตลาดส่วนใหญ่ไว้ในกลุ่มอุตสาหกรรมยานยนต์
เนื่องจากตลาดสินค้าอีเล็กทรอนิกส์ยานยนต์ มีแนวโน้มการเติบโตอย่างต่อเนื่อง
และเป็นตลาดที่มีคู่แข่งน้อยราย เพราะมีความยากลำบากในการเข้ามาของผู้ผลิตรายใหม่ๆ
นอกจากนี้
กลุ่มบริษัทยังได้มีการปรับปรุงกระบวนการผลิตให้สอดคล้องกับเทคโนโลยีที่เปลี่ยนแปลงอยู่ตลอดเวลา
จึงทำให้ในกลุ่มบริษัทมีความสามารถในการเสนอผลิตภัณฑ์ที่หลากหลายมากขึ้น
ซึ่งเป็นสิ่งสำคัญในการตอบสนองความต้องการของลูกค้า ทั้งนี้ บริษัทมีกลยุทธ์การแข่งขัน ดังนี้

1.  ในการกำหนดราคาขาย บริษัทจะพิจารณาปัจจัยหลายด้าน อาทิ เช่น ราคาต้นทุนการผลิต
      ซึ่งคำนวณได้จากราคาวัตถุดิบ ความยากง่ายและความซับซ้อนของการผลิต
      ปริมาณสินค้าที่จะต้องส่งและราคาที่เสนอขายจะต้องสามารถแข่งขันกับราคาของคู่แข่งขันในตลาดโลกได้
      โดยผลิตภัณฑ์ของบริษัทจะเป็นผลิตภัณฑ์ที่มีความซับซ้อนและมีคุณภาพสูง

2.  ได้ติดตามความก้าวหน้าของเทคโนโลยีทั้งของลูกค้า
      รวมถึงกรรมวิธีการผลิตพร้อมที่จะสนองความต้องการทางเทคนิค
      ซึ่งมีความซับซ้อนมากขึ้นตลอดเวลา

3.  ต้นทุนที่ต่ำกว่าคู่แข่งขัน รวมทั้งการส่งมอบที่ตรงต่อเวลาเนื่องจากบริษัทมีบริษัทย่อย
      คือบริษัทไทยลามิเนต แมนูแฟคเจอเรอร์ จำกัด ซึ่งเป็นผู้ผลิตแผ่น Laminate และ
      Prepreg ซึ่งเป็นวัตถุดิบสำคัญในการผลิตแผ่นพิมพ์วงจรอีเล็กทรอนิกส์ ขายให้แก่บริษัทเคซีอี
      อีเลคโทรนิคส์ จำกัด (มหาชน) และบริษัท เค.ซี.อี. อินเตอร์เนชั่นแนล จำกัด
      ทั้งนี้วัตถุดิบดังกล่าวยังได้ส่งไปขายต่างประเทศ เช่น เยอรมัน อเมริกา อินเดียและจีน
      ด้วย แต่คิดเป็นสัดส่วนที่น้อยมากเมื่อเทียบกับการขายให้กับบริษัทย่อยทั้งสองบริษัท

3.2.2 กลยุทธ์ทางการตลาด

  จุดเด่น จุดด้อย ทางการตลาด สามารถสรุปได้ดังนี้

  จุดเด่น

1.  ต้นทุนค่าแรงงานในการผลิตในประเทศยังอยู่ในระดับที่ค่อนข้างต่ำเมื่อเทียบกับค่าแรงในประเทศอื่นๆ
      ในภาคพื้นยุโรป อเมริกา และบางประเทศในเอเชีย

2.  บริษัทฯอยู่ในเขตส่งออกและได้รับการส่งเสริมการลงทุนจาก (BOI)
      ซึ่งได้รับสิทธิประโยชน์ในการยกเว้นภาษีขาเข้าเครื่องจักรและวัตถุดิบในการผลิต
      อีกทั้งได้รับยกเว้นภาษีเงินได้นิติบุคคล

  จุดด้อย

1.  วัตถุดิบที่ใช้ในการผลิตแผ่นPREPREG และแผ่น LAMINATE ของบริษัท ไทยลามิเนต
      แมนูแฟคเจอเรอร์ จำกัด อาทิ เช่น แผ่นใยแก้ว , EPOXY RESIN และแผ่นทองแดงบาง
      (COPPER FOIL) ยังต้องนำเข้ามาจากต่างประเทศ เนื่องจากยังไม่มีผู้ผลิตในประเทศ

2.  กลุ่มอุตสาหกรรมอีเลคโทรนิคส์รวมทั้งเทคโนโลยีในการผลิตในประเทศยังไม่ได้รับการส่งเสริมให้ทันสมัยเท่าเทียมกับต่างประเทศ
      และยังต้องอาศัยเทคโนโลยีบางอย่างจากต่างประเทศ เข้ามาใช้ในการผลิต

3.2.3 นโยบายการกำหนดราคา

  บริษัทมีนโยบายในการกำหนดราคาผลิตภัณฑ์ให้สอดคล้องกับราคาตลาดและอยู่ในระดับราคาที่สามารถแข่งขันได้
  โดยคำนึงถึงคุณภาพสินค้า ต้นทุนการผลิต ทั้งนี้ บริษัทฯมีการทำ BENCHMARK
  เพื่อเปรียบเทียบกับคู่แข่งขันรายอื่นๆ ทุก 6 เดือน เพื่อเป็นแนวทางในการกำหนดราคา

4.  ลูกค้ากลุ่มเป้าหมายและช่องทางการจำหน่าย

  บริษัทมีนโยบายในด้านการขายโดยการหาลูกค้าในทุกๆกลุ่มอุตสาหกรรมที่แตกต่างกัน ทั้งนี้
  เพื่อลดความเสี่ยงในกรณีที่กลุ่มอุตสาหกรรมใดอุตสาหกรรมหนึ่งประสบภาวะถดถอย

  กลุ่มลูกค้าในปัจจุบัน ปัจจุบันกลุ่มบริษัทมีลูกค้าในกลุ่มอุตสาหกรรมต่างๆ สามารถแยกได้ดังนี้

1.  ผู้ผลิตสินค้าในกลุ่มธุรกิจสื่อสารโทรคมนาคม อาทิเช่น NEC INFRONTIA, NT, TIM

2.  ผู้ผลิตสินค้าในกลุ่มอุตสาหกรรมชิ้นส่วนคอมพิวเตอร์ อาทิเช่น INGENICO, FUJITSU
      SIEMENS, TEAC

3.  ผู้ผลิตสินค้าในกลุ่มอุตสาหกรรมยานยนต์ อาทิเช่น SIEMENS VDO, BOSCH, CAS, TRW

4.  ผู้ผลิตสินค้าในกลุ่มอุตสาหกรรมทั่วไป อาทิเช่น เครื่องมือแพทย์ เครื่องใช้ไฟฟ้า เป็นต้น

  ทั้งนี้ปัจจุบันบริษัท มีลูกค้าที่สั่งซื้อสินค้ากับบริษัท เกือบ 100 ราย ทั้งนี้ บริษัท
  มีนโยบายที่จะไม่ผลิตสินค้าให้แก่ลูกค้ารายใดรายหนึ่งเกินกว่าร้อยละ 30 ของยอดขายรวม
  เพื่อลดความเสี่ยงในลูกค้าแต่ละราย โดยในปี 2550 ลูกค้ารายใหญ่ 10
  รายแรกได้สั่งซื้อสินค้ารวมกันคิดเป็นร้อยละ 70 ของยอดขายรวม

  กลุ่มลูกค้าเป้าหมายในอนาคต

  สำหรับลูกค้ากลุ่มเป้าหมายในอนาคต บริษัทจะยังคงเน้นลูกค้าในกลุ่มอุตสาหกรรมยานยนต์เป็นหลัก
  เพราะมีความสามารถในการแข่งขันที่มากกว่า ทั้งนี้อาจมีการเพิ่มสัดส่วนของลูกค้ากลุ่ม
  Consumer Product ที่เป็น High-end มากขึ้น

  ช่องทางการจัดจำหน่าย

  บริษัท เคซีอี อีเลคโทรนิคส์ จำกัด (มหาชน) ทำธุรกิจในลักษณะผลิตสินค้าตามคำสั่งของลูกค้า
  โดยคำสั่งซื้อทั้งหมดจะผ่านมาจากบริษัทตัวแทน
  และนำส่งมายังบริษัทเพื่อผลิตสินค้าตามคำสั่งซื้อของลูกค้า เมื่อสินค้าผลิตเรียบร้อยแล้ว
  บริษัทจะส่งสินค้าตามวิธีการจัดส่งสินค้าใน 2 ลักษณะ ดังนี้

1.  การจัดส่งสินค้าไปยังบริษัทตัวแทน แล้วบริษัทตัวแทนจำหน่ายให้แก่ลูกค้าต่ออีกทอดหนึ่ง
      สำหรับวิธีการชำระเงินนั้น
      บริษัทตัวแทนจะเป็นผู้ชำระเงินมายังบริษัทตามเงื่อนไขการชำระเงินที่กำหนด
      ทั้งนี้รายได้ประมาณร้อยละ 57.90 ของบริษัทมาจากการจัดส่งสินค้าตามวิธีดังกล่าว

2.  การจัดส่งสินค้าให้แก่ลูกค้าโดยตรง โดยไม่ผ่านบริษัทตัวแทน สำหรับวิธีการชำระเงินนั้น
      บริษัทตัวแทนจะเป็นผู้เรียกเก็บเงินจากลูกค้าแต่ละราย และนำส่งมายังบริษัท
      เมื่อบริษัทได้รับชำระเงินจากบริษัทตัวแทนแล้ว
      บริษัทจะจ่ายค่านายหน้าเป็นการตอบแทนให้แก่บริษัทตัวแทน ทั้งนี้ รายได้ประมาณร้อยละ
      42.10 ของบริษัทมาจากการจัดส่งสินค้าให้แก่ลูกค้าโดยตรง

  ทั้งนี้ในปี 2548-2550 ที่ผ่านมา กลุ่มบริษัทมีรายได้จากรายการขายแบ่งตามวิธีการจัดส่งได้ดังนี้

  --- ------------------------- ---------- -------- ---------- ------- ---------- -------
      วิธีการจัดส่งสินค้า             ปี 2550              ปี 2549             ปี2548      

                                ล้านบาท     %        ล้านบาท     %       ล้านบาท     %

      1.จัดส่งสินค้าให้แก่บริษัทตัวแทน   4,845.29   57.90    4,379.67   58.1    4,233.54   63.5

      2.จัดส่งสินค้าให้ลูกค้าโดยตรง    3,520.12   42.10    3,160.80   41.9    2,434.70   36.5

      รวมรายได้จากการขาย         8,365.41   100.00   7,539.85   100     6,668.20   100
  --- ------------------------- ---------- -------- ---------- ------- ---------- -------

  กลุ่มบริษัทมีตัวแทนจำหน่ายทั้งในและต่างประเทศจำนวน 6 รายดังนี้

  1. ตัวแทนจำหน่ายทีมีฐานะเป็นบริษัทย่อย

    1) บริษัท เคซีอี (ประเทศไทย) จำกัด ได้จดทะเบียนจัดตั้งบริษัทเมื่อวันที่ 8 มีนาคม 2549
    ซึ่งรับผิดชอบลูกค้าในประเทศไทยโดยได้เริ่มดำเนินธุรกิจในเดือน พฤษภาคม 2550
    เพื่อเป็นตัวแทนในการรับคำสั่งซื้อจากลูกค้าในประเทศไทยในลักษณะเดียวกับตัวแทนในต่างประเทศ
    ทั้งนี้ก่อนหน้านี้ การจำหน่ายให้แก่ลูกค้าในประเทศไทย บริษัทจะเป็นผู้ทำการติดต่อเอง
    ซึ่งลูกค้าส่วนใหญ่จะเป็นการ RE-EXPORT ออกไปตามประเทศต่างๆ โดยในปี 2550
    บริษัทได้จำหน่ายสินค้าในประเทศคิดเป็นร้อยละ 2.69 ของยอดขายรวม

  2. ตัวแทนจำหน่ายที่มีฐานะเป็นบริษัทร่วม

    1) KCE AMERICA INC. ตั้งอยู่ที่รัฐแคลิฟอร์เนีย สหรัฐอเมริกา
    ซึ่งรับผิดชอบลูกค้าในประเทศสหรัฐอเมริกา แมกซิโก บราซิล และแคนาดา โดยในปี 2550
    บริษัทได้ส่งสินค้าออกไปขายในพื้นที่ดังกล่าวคิดเป็นร้อยละ 19.0 ของยอดขายรวม

    2) KCE SINGAPORE PTE LTD. ตั้งอยู่ที่ประเทศสิงค์โปร์
    ซึ่งรับผิดชอบลูกค้าในทวีปเอเชียและออสเตรเลียทั้งหมด ยกเว้นประเทศไทยโดยในปี 2550
    บริษัทได้ส่งสินค้าออกไปขายในพื้นที่ดังกล่าวคิดเป็นร้อยละ 28.0 ของยอดขายรวม

  3. ตัวแทนจำหน่ายอื่น

    1) INTERNATIONAL CIRCUIT LTD. (โดยใช้ชื่อเชิงพาณิชย์ว่า KCE EUROPE)
    ตั้งอยู่ในประเทศอังกฤษ ประกอบกิจการจัดจำหน่าย PCB
    บริษัทเป็นผู้รับผิดชอบลูกค้าทวีปยุโรปทั้งหมด ยกเว้นเยอรมันและออสเตรีย โดยในปี 2550
    บริษัทจะส่งสินค้าออกไปขายคิดเป็นร้อยละ 26.0 ของยอดขายรวม
    ทั้งนี้ผู้ถือหุ้นและผู้บริหารของบริษัทดังกล่าวไม่เป็นบุคคลที่อาจมีความขัดแย้งและไม่มีส่วนได้เสียกับบริษัท

    2) CHRISTIAN ENZMANN GMBH ตั้งอยู่ในประเทศเยอรมัน
    ซึ่งรับผิดชอบลูกค้าในประเทศเยอรมันและออสเตรีย โดยในปี 2550
    บริษัทจะส่งสินค้าออกไปขายคิดเป็นร้อยละ 24.31 ของยอดขายรวม
    ทั้งนี้ผู้ถือหุ้นและผู้บริหารของบริษัทดังกล่าวไม่เป็นบุคคลที่อาจมีความขัดแย้งและไม่มีส่วนได้เสียกับบริษัท

4.  ภาวะอุตสาหกรรมและการแข่งขัน

    1.  ภาวะอุตสาหกรรม

  1) อุตสาหกรรมอีเล็กทรอนิกส์

  อุตสาหกรรมอีเล็กทรอนิกส์มีการเติบโตตามภาวะเศรษฐกิจโลก และภาวะอุตสาหกรรมต่างๆ
  ที่มีชิ้นส่วนอีเล็กทรอนิกส์เป็นส่วนประกอบ อาทิ การเติบโตของธุรกิจคอมพิวเตอร์
  และอุปกรณ์เกี่ยวเนื่อง ธุรกิจโทรคมนาคม ธุรกิจยานยนต์ ผลิตภัณฑ์ทางด้านอุตสาหกรรมต่างๆ
  รวมถึงอุตสาหกรรมในผลิตภัณฑ์เทคโนโลยีชั้นสูง เช่น ผลิตภัณฑ์ยุทโธปกรณ์ทางการทหาร
  ผลิตภัณฑ์อากาศยาน เป็นต้น ซึ่งในปัจจุบันมีการใช้อุปกรณ์อีเล็กทรอนิกส์
  ในผลิตภัณฑ์ต่างๆมากขึ้นรวมไปถึงสินค้าอุปโภคต่างๆ
  เป็นตัวส่งเสริมให้อุตสาหกรรมอีเล็กทรอนิกส์มีการเติบโตอย่างต่อเนื่อง

  2) อุตสาหกรรมแผ่นพิมพ์วงจร (Print Circuit Board : PCB)

  แผ่นพิมพ์อีเล็กทรอนิกส์ หรือ PCB
  เป็นส่วนประกอบสำคัญของแผงวงจรที่ใช้ในอุปกรณ์อีเล็กทรอนิกส์ทุกชนิด โดยสามารถแบ่งเป็น 2
  ประเภท หลักตามลักษณะของแผ่น PCB คือ Flexible PCB เป็นแผ่น PCB ชนิดอ่อน และ
  Rigid PCB เป็นแผ่น PCB ชนิดแข็งและสามารถแบ่งเป็นประเภทย่อยๆได้ดังนี้

-   Single Side PCB ซึ่งเป็นแผ่นพิมพ์วงจรที่มีวงจรไฟฟ้าเพียงด้านเดียว
      มีขั้นตอนการผลิตที่ไม่ซับซ้อนและเน้นการใช้แรงงานคนมากกว่าเครื่องจักร
      นำมาใช้เป็นส่วนประกอบของเครื่องใช้ไฟฟ้า และอีเล็กทรอนิกส์ทั่วๆไป

-   Double-sided PCB เป็นแผ่นพิมพ์วงจรที่มีวงจรไฟฟ้าสองด้าน นำมาใช้กับเครื่องใช้ไฟฟ้า
      และอีเล็กทรอนิกส์ บางประเภท เช่น อุปกรณ์คอมพิวเตอร์ โทรทัศน์ เป็นต้น

-   Multi-Layer PCB เป็นแผ่นพิมพ์วงจรที่มีวงจรไฟฟ้าซ้อนกันหลายชั้น
      มีขั้นตอนการผลิตที่ซับซ้อน ใช้เครื่องจักรและเทคโนโลยีในการผลิตที่สูง
      ใช้ในอุปกรณ์อีเล็กทรอนิกส์ที่มีความละเอียดซับซ้อนและต้องการความเที่ยงตรงสูง
      เช่นอุปกรณ์อีเล็กทรอนิกส์ที่ใช้ในอุตสาหกรรมยานยนต์ เป็นต้น

  ผู้ผลิต PCB ในภูมิภาคยุโรปและอเมริกา

  อุตสาหกรรม PCB ในภูมิภาคยุโรปและอเมริกามีแนวโน้มที่จะหดตัวลงเนื่องจากต้นทุนที่สูงกว่า
  ผู้ประกอบการในภูมิภาคจึงเน้นการผลิตภัณฑ์ที่ใช้เทคโนโลยีสูงและมีความเฉพาะเจาะจงมากกว่าการผลิตสินค้าราคาถูกในปริมาณมาก
  โดยมีลูกค้ากลุ่มเป้าหมายเป็นอุตสาหกรรมที่มีผู้ผลิตน้อยราย อาทิเช่น PCB
  สำหรับอุตสาหกรรมยานยนต์ และมีการย้ายฐานการผลิตไปยังประเทศที่มีต้นทุนต่ำกว่า
  อุตสาหกรรม PCB ในยุโรปและอเมริกาเป็นตลาดของผู้ผลิตรายใหญ่ไม่กี่ราย

  ผู้ผลิต PCB ในประเทศจีน

  ตั้งแต่ปี 2547-2550 อุตสาหกรรม PCB ในจีน
  มีการเติบโตและมีส่วนแบ่งทางการตลาดมากขึ้นอย่างต่อเนื่อง เพราะการส่งเสริมจากรัฐบาล
  และต้นทุนในการผลิตที่ต่ำ
  ทำให้ผู้ประกอบการจากต่างประเทศย้ายฐานการผลิตมายังประเทศจีนมากขึ้น ทั้งนี้ผู้ผลิต PCB
  ในจีนจำนวนมากเป็นบริษัทต่างชาติที่เข้ามาลงทุนในจีน เช่น อเมริกา ไต้หวัน ญี่ปุ่น การผลิต
  PCB ในประเทศจีนเป็นการผลิตแบบ Mass Production
  ซึ่งเน้นการผลิตในปริมาณมากและมีต้นทุนต่ำ ทำให้ PCB
  มีราคาลดลงและเกิดการแข่งขันทางราคาที่รุนแรงมากขึ้น

  ผู้ผลิต PCB ในประเทศไทย

  ผู้ผลิต PCB ในประเทศไทยโดยมากเน้นการผลิต PCB สำหรับเครื่องมือสื่อสารโทรคมนาคม
  ชิ้นส่วนคอมพิวเตอร์ และเครื่องใช้ไฟฟ้า ซึ่งมีการแข่งขันทางด้านราคาสูง
  ดังจะเห็นได้จากราคาเครื่องใช้ไฟฟ้าที่มีแนวโน้มลดต่ำลงทุกปี
  ผู้ผลิตอุปกรณ์ใช้ไฟฟ้าจึงพยายามลดต้นทุน โดยยอดนำเข้า PCB จากต่างประเทศมากขึ้น
  ซึ่งมีต้นทุนต่ำกว่า นอกจากนี้ยังมีปัจจัยทางด้านราคาวัตถุดิบเช่น ทองแดง ทองคำ และลามิเนต
  ซึ่งเป็นวัตถุดิบหลักของ PCB ในปีที่ผ่านมามีความผันผวนสูง
  ทำให้ผู้ผลิตที่ต้องนำเข้าวัตถุดิบจากต่างประเทศมีต้นทุนการผลิตสูงขึ้น

  อย่างไรก็ตาม ผู้ผลิต PCB ที่จะได้รับผลกระทบจากอุตสาหกรรม PCB ในจีนคือกลุ่มผู้ผลิต PCB
  ที่ใช้เทคโนโลยีการผลิตไม่สูงมากซึ่งต้องนำเข้าวัตถุดิบจากต่างประเทศ ขณะที่ผู้ผลิต PCB
  ที่ใช้เทคโนโลยีสูง เช่น Multilayer PCB
  ที่สามารถควบคุมต้นทุนการผลิตได้ดีจะไม่ได้รับผลกระทบดังกล่าวเนื่องจากเป็นการแข่งขันที่เน้นด้านคุณภาพและความน่าเชื่อถือมากกว่าการแข่งขันทางด้านราคา

  3) อุตสาหกรรมยานยนต์

  อุตสาหกรรมยานยนต์โลกเป็นอุตสาหกรรมขนาดใหญ่ที่มีเงินทุนหมุนเวียนกว่า 2
  ล้านล้านเหรียญสหรัฐและสร้างรายได้กว่า 5 แสนล้านเหรียญสหรัฐแก่ประเทศผู้ผลิต 26 ประเทศ
  นอกจากนี้ยังเป็นอุตสาหกรรมที่มีการลงทุนทางด้านนวัตกรรมและเทคโนโลยีใหม่ๆ
  มากที่สุดอุตสาหกรรมหนึ่งของโลก

  ปัจจัยที่มีผลต่ออุตสาหกรรมแผ่นพิมพ์วงจรอีเล็กทรอนิกส์

  ความผันผวนของราคาทองคำและทองแดง

  ในช่วง 3 ปีที่ผ่านมาราคาทองคำและทองแดงซึ่งเป็นวัตถุดิบสำคัญในการผลิต PCB
  มีความผันผวนอย่างมากโดยมีการปรับตัวสูงขึ้นมาโดยตลอด
  อันเป็นผลมาจากภาวะอุปสงค์อุปทานของตลาดโลก โดยเฉพาะผลกระทบจากประเทศจีน
  และอินเดีย
  ที่เพิ่มการสำรองสินค้าดังกล่าวเพื่อให้เพียงพอต่อความต้องการที่เพิ่มมากขึ้นอย่างรวดเร็ว
  จนทำให้เกิดการเก็งกำไรในสินค้าดังกล่าว และจากภาวะราคาน้ำมันดิบที่สูงขึ้น
  ซึ่งส่งผลให้ผลิตภัณฑ์ที่มีความสัมพันธ์กับราคาน้ำมันดิบมีระดับสูงขึ้นตาม
  การปรับตัวขึ้นอย่างมากของราคาทองแดง และทองคำ
  และราคาน้ำมันส่งผลโดยตรงต่อต้นทุนการผลิต โดยเฉพาะราคา
  แผ่นลามิเนตซึ่งเป็นวัตถุดิบหลักในการผลิต PCB ที่มีราคาสูงขึ้นด้วยเช่นกัน

  การแข็งค่าขึ้นของเงินบาท

  นับตั้งแต่ปี 2550 เป็นต้นมา ค่าเงินบาทได้แข็งค่าขึ้นอย่างต่อเนื่อง โดยในอัตราแลกเปลี่ยน ณ
  วันที่ 28 ธันวาคม 2550 อยู่ที่ 33.747 บาทต่อดอลลาร์สหรัฐ
  การแข็งค่าขึ้นอย่างรวดเร็วและความผันผวนของค่าเงินส่งผลกระทบอย่างมากต่อการส่งออกทั้งในด้านต้นทุนทางการผลิต
  และการเงิน ราคาสินค้าที่ผลิต ส่งผลต่อความสามารถในการแข่งขันกับผู้ผลิตในต่างประเทศ

  อย่างไรก็ตามอุตสาหกรรมอีเล็กทรอนิกส์ของประเทศไทยยังต้องเผชิญกับปัจจัยความเสี่ยงอื่นๆ
  ทั้งในด้านการเปลี่ยนแปลงของเทคโนโลยีการผลิต การปรับตัวของผู้ประกอบการในประเทศ
  และภาวะการณ์แข่งขันจากต่างประเทศ ซึ่งผู้ประกอบการจำเป็นต้องเร่งปรับตัวอย่างมาก
  เพื่อรองรับกับปัจจัยดังกล่าว
  เนื่องจากอุตสาหกรรมอีเล็กทรอนิกส์นั้นมีความสำคัญต่อเศรษฐกิจของประเทศ
  โดยเฉพาะการเป็นแหล่งจ้างงานที่สำคัญ
  ซึ่งภาครัฐต้องเร่งหามาตรการป้องกันผลกระทบที่มีต่อการเจริญเติบโตของอุตสาหกรรมผลิตภัณฑ์อีเล็กทรอนิกส์ในระยะยาว
  เพราะปัจจุบัน แม้ว่าอุตสาหกรรมผลิตภัณฑ์อีเล็กทรอนิกส์ในประเทศไทย จะมีการพัฒนามานานแล้ว
  แต่ยังไม่เติบโตเท่าที่ควร ดังนั้นการสนับสนุนด้านการวิจัยและพัฒนาจากภาครัฐ
  การปรับปรุงโครงสร้างภาษีศุลกากร และโครงสร้างพื้นฐานสาธารณูปโภค
  ที่ยังเป็นปัญหาต่อการพัฒนาขีดความสามารถของผู้ผลิตไทย
  การพัฒนาบุคลากรให้มีความรู้ความสามารถในระดับที่สูงขึ้น
  เป็นปัจจัยสำคัญที่จะทำให้อุตสาหกรรมอีเล็กทรอนิกส์ไทยเติบโตในอนาคต

1.  ภาวะการแข่งขัน

  ภาวะการแข่งขันในอุตสาหกรรม PCB จะมีความแตกต่างกันไปในแต่ละกลุ่มการตลาด
  (Segment)

1.  กลุ่มการตลาด PCB ที่มีปริมาณการผลิตสูง ได้แก่ PCB
      ที่ใช้ในอุตสาหกรรมเครื่องมือสื่อสารโทรคมนาคม อุตสาหกรรมชิ้นส่วนคอมพิวเตอร์
      และอุตสาหกรรมเครื่องใช้ไฟฟ้า กลุ่มการตลาดในส่วนดังกล่าว มีการแข่งขันสูง
      โดยเฉพาะการแข่งขันด้านราคา
      ผู้ผลิตได้ย้ายฐานการผลิตไปยังภูมิภาคที่มีต้นทุนการผลิตต่ำกว่า เช่น ประเทศจีน เป็นต้น

2.  กลุ่มการตลาด PCB ที่มีผู้ผลิตน้อยราย (Defensive) ได้แก่ PCB
      ที่ใช้ในอุตสาหกรรมยานยนต์ กลุ่มการตลาดในส่วนนี้มีคู่แข่งน้อยราย
      และจะเน้นการแข่งขันในเรื่องของคุณภาพผลิตภัณฑ์ แหล่งผลิตที่สำคัญจะอยู่ในภูมิภาคเอเซีย

3.  กลุ่มการตลาด PCB ที่มีการควบคุมเทคโนโลยีการผลิต (Protected) ได้แก่ PCB
      ที่ใช้ในอุตสาหกรรมที่เกี่ยวกับเทคโนโลยีทางการทหาร เครื่องมือทางการแพทย์
      หรืออุตสาหกรรมอื่นๆที่เกี่ยวข้องกับความมั่นคงในประเทศ
      ฐานการผลิตโดยมากจะอยู่ในภูมิภาคยุโรปและอเมริกา
      เนื่องจากเป็นกลุ่มการตลาดที่ถูกควบคุมจึงไม่มีการแข่งขัน

4.  กลุ่มการตลาด PCB ที่ใช้เป็นต้นแบบในการผลิต (Prototype)
      เป็นกลุ่มตลาดที่มีความเฉพาะเจาะจงสูง มีวงจรอายุผลิตภัณฑ์สั้น ผู้ผลิต PCB
      ในส่วนการตลาดนี้ โดยมากจึงเป็นผู้ผลิตภายในประเทศเท่านั้น
      ส่วนมากอยู่ในภูมิภาคยุโรปและอเมริกา

  กลุ่มลูกค้าหลักของกลุ่มบริษัทอยู่ในกลุ่มอุตสาหกรรมยานยนต์ ซึ่งเป็นกลุ่มการตลาด PCB
  ที่มีผู้ผลิตน้อยราย มีการแข่งขันต่ำ และมีอุปสรรคในการเข้าสู่ตลาดสูง
  โอกาสที่ผู้ผลิตรายใหม่จะเข้ามาในตลาดหรือโอกาสที่ผู้ผลิตเดิมจะออกจากตลาดจึงมีได้น้อย
  ทั้งนี้เพราะผลิตภัณฑ์ในแต่ละรุ่นจะมีผู้ผลิตเพียงรายเดียวหรือน้อยราย
  และการย้ายฐานการผลิตหรือการเปลี่ยนสายการผลิตมีใช้ค่าใช้จ่ายสูง
  ทำให้การแข่งขันภายในกลุ่มการตลาดนี้เน้นหนักไปในเชิงคุณภาพและเชื่อถือได้ของผลิตดภัณฑ์
  โดยคู่แข่งสำคัญของบริษัทในกลุ่มตลาดดังกล่าว ได้แก่ กลุ่มผู้ผลิต PCB ในประเทศไต้หวัน
  และประเทศจีน

  โอกาสและอุปสรรค

  อุตสาหกรรมอีเล็กทรอนิกส์ภายในประเทศมีศักยภาพในการลงทุนค่อนข้างสูง
  เพราะต้นทุนแรงงานต่ำเมื่อเทียบกับประเทศต่างๆ ในยุโรปและอเมริกา
  แต่เนื่องจากการสนับสนุนทางภาครัฐยังไม่เพียงพอ จึงทำให้ขาดแคลนทรัพยากรบุคคลที่มีความรู้
  ความสามารถ และเชี่ยวชาญทางด้านเทคโนโลยีการผลิตที่ทันสมัย
  จึงต้องมีการจ้างผู้เชี่ยวชาญจากต่างประเทศเข้ามาทำงาน

  ปัจจัยแห่งความสำเร็จ (KEY SUCCESS FACTORS)

  ทั้งบริษัท และบริษัทย่อย ต่างมุ่งเน้นในเรื่องสำคัญ 3 ประเด็น คือ

1.  การผลิตสินค้าที่มีคุณภาพ (HIGH QUALITY PRODUCT) ซึ่งได้รับการรับรองมาตรฐานระบบ
      ISO/TS16949 ตั้งแต่ปี 2546 จนถึงปี 2552
      ซึ่งเป็นระบบบริหารคุณภาพที่ได้รับการยอมรับในอุตสาหกรรมยานยนต์ทั่วโลก ทั้งทวีปอเมริกา
      ยุโรปและเอเชีย และผ่านการตรวจสอบคุณภาพโดยมาตรฐานโลก

2.  การส่งมอบสินค้าให้ตรงตามกำหนดเวลาที่ลูกค้าต้องการ

3.  การบริการด้านการขายและการบริการหลังการขาย
      โดยกลุ่มบริษัทมีบริษัทตัวแทนจำหน่ายซึ่งตั้งอยู่ทีประเทศอังกฤษ สหรัฐอเมริกา สิงคโปร์
      เยอรมัน เม็กซิโก บราซิล และแคนาดา
      เป็นผู้ให้บริการด้านการขายและการบริการหลังการขายเพื่อให้ลูกค้าได้ทันตามความต้องการ
      อาทิ เช่น การประสานงานกับลูกค้าในการรับคำสั่งซื้อรายเดือน
      ติดตามดูการจัดส่งสินค้าได้ตามกำหนด รับแจ้งปัญหาลูกค้า เช่น ปัญหาการส่งมอบสินค้าล่าช้า
      หรือสินค้าไม่ได้มาตรฐาน รับคืนสินค้าทีมีปัญหา วิเคราะห์ปัญหาเบื้องต้น
      และประสานงานกับฝ่ายตรวจสอบคุณภาพของบริษัทเพื่อทำการแก้ไข
      และการให้ความช่วยเหลือทางเทคนิค

ปัจจัยภายนอกที่อาจจะส่งผลกระทบต่ออุตสาหกรรมและบริษัทในปัจจุบันและในอนาคตอันใกล้

การถดถอยทางด้านเศรษฐกิจในตลาดโลกเป็นปัจจัยโดยตรงที่จะมีผลกระทบต่อกลุ่มอุตสาหกรรมอีเล็กทรอนิกส์
เมื่อความต้องการในการซื้อลดลง ก็จะมีผลกระทบโดยตรงต่อผู้ผลิต

  3.3 การจัดหาผลิตภัณฑ์และบริการ

โรงงานและสำนักงานที่ใช้ในการผลิตและจัดจำหน่ายผลิตภัณฑ์ของบริษัทและบริษัทย่อย มีดังนี้

บริษัท เคซีอี อีเลคโทรนิคส์ จำกัด (มหาชน)

  โรงงานและสำนักงาน ตั้งอยู่เลขที่ 125-125/1,1 หมู่ 4 นิคมอุตสาหกรรมลาดกระบัง
  ถนนฉลองกรุง แขวงลำปลาทิว เขตลาดกระบัง จังหวัดกรุงเทพมหานคร

บริษัท ไทยลามิเนต แมนูแฟคเจอเรอร์ จำกัด (บริษัทย่อย)

  โรงงานและสำนักงาน ตั้งอยู่เลขที่ 115/2 หมู่ 4 นิคมอุตสาหกรรมลาดกระบัง ถนนฉลองกรุง
  แขวงลำปลาทิว เขตลาดกระบัง จังหวัดกรุงเทพมหานคร

บริษัท เค.ซี.อี. อินเตอร์เนชั่นแนล จำกัด (บริษัทย่อย)

  โรงงานและสำนักงาน ตั้งอยู่เลขที่ 677 หมู่ 4 ถนนสุขุมวิท นิคมอุตสาหกรรมบางปู
  แขวงแพรกษา จังหวัดสมุทรปราการ

บริษัท เคซีอี เทคโนโลยี จำกัด (บริษัทย่อย)

  โรงงานและสำนักงาน ตั้งอยู่เลขที่ 117,118 หมู่ 1 นิคมอุตสาหกรรมบ้านหว้า (ไฮเทค)
  ถนนสาย เอเชีย-นครสวรรค์ ตำบลบ้านเลน อำเภอบางปะอิน จังหวัดพระนครศรีอยุธยา

กำลังการผลิตและการผลิตจริงของบริษัทและบริษัทย่อย

  บริษัท เคซีอี อีเลคโทรนิคส์ จำกัด (มหาชน)

  (ตารางฟุต/ปี)

+----------------------+---------------+---------------+---------------+
|                      | ปี 2550        | ปี 2549        | ปี 2548        |
+----------------------+---------------+---------------+---------------+
| กำลังการผลิต           | 6,050,000     | 5,400,000     | 5,400,000     |
+----------------------+---------------+---------------+---------------+
| การผลิตจริง*           | 5,560,000     | 4,834,000     | 4,630,000     |
+----------------------+---------------+---------------+---------------+
| อัตรากำลังการผลิตจริง    | 91.9          | 89.52         | 85.74         |
| (%)                  |               |               |               |
+----------------------+---------------+---------------+---------------+
| อัตราของเสียจากการผลิต  | 6.8           | 6.5           | 6.2           |
| (%)                  |               |               |               |
+----------------------+---------------+---------------+---------------+
| จำนวนกะ **           | 3             | 3             | 3             |
+----------------------+---------------+---------------+---------------+
|                      |               |               |               |
+----------------------+---------------+---------------+---------------+

  บริษัท เค.ซี.อี อินเตอร์เนชั่นแนล จำกัด (บริษัทย่อย)

  (ตารางฟุต/ปี)

+----------------------+---------------+---------------+---------------+
|                      | ปี 2550        | ปี 2549        | ปี 2548        |
+----------------------+---------------+---------------+---------------+
| กำลังการผลิต           | 5,400,000     | 5,400,000     | 5,400,000     |
+----------------------+---------------+---------------+---------------+
| การผลิตจริง*           | 5,080,000     | 5,300,000     | 4,900,000     |
+----------------------+---------------+---------------+---------------+
| อัตรากำลังการผลิตจริง    | 94.00         | 98.15         | 90.74         |
| (%)                  |               |               |               |
+----------------------+---------------+---------------+---------------+
| อัต                   | 2.74          | 3.3           | 3.2           |
| ราของเสียจากการผลิต(%) |               |               |               |
+----------------------+---------------+---------------+---------------+
| จำนวนกะ**            | 3             | 3             | 3             |
+----------------------+---------------+---------------+---------------+

  บริษัท เคซีอี เทคโนโลยี จำกัด (บริษัทย่อย)

  (ตารางฟุต/ปี)

+----------------------+---------------+---------------+---------------+
|                      | ปี 2550        | ปี 2549        | ปี 2548        |
+----------------------+---------------+---------------+---------------+
| กำลังการผลิต           | 10,800,000    | 10,800,000    | 10,800,000    |
+----------------------+---------------+---------------+---------------+
| การผลิตจริง*           | 10,348,000    | 10,294,000    | 8,925,000     |
+----------------------+---------------+---------------+---------------+
| อัตรากำลังการผลิตจริง    | 95.80         | 95.3          | 82.6          |
| (%)                  |               |               |               |
+----------------------+---------------+---------------+---------------+
| อัต                   | 7.4           | 8.5           | 10.4          |
| ราของเสียจากการผลิต(%) |               |               |               |
+----------------------+---------------+---------------+---------------+
| จำนวนกะ**            | 2             | 2             | 2             |
+----------------------+---------------+---------------+---------------+

  บริษัท ไทยลามิเนต แมนูแฟคเจอเรอร์ จำกัด (บริษัทย่อย)

  (ตารางฟุต/ปี)

+-----------------------+--------------+--------------+--------------+
|                       | ปี 2550       | ปี 2549       | ปี 2548       |
+-----------------------+--------------+--------------+--------------+
| กำลังการผลิตติดตั้ง        | 218,400,000  | 138,000,000  | 138,000,000  |
|                       |              |              |              |
| พรีเพก(PP)             |              |              |              |
+-----------------------+--------------+--------------+--------------+
| ลามิเนต (LM)           | 23,849,986   | 18,000,000   | 18,000,000   |
+-----------------------+--------------+--------------+--------------+
| กำลังการผลิตจริง         | 157,274,714  | 141,851,892  | 132,924,299  |
|                       |              |              |              |
| พรีเพก(PP)             |              |              |              |
+-----------------------+--------------+--------------+--------------+
| ลามิเนต (LM)           | 22,772,549   | 19,238,233   | 17,662,138   |
+-----------------------+--------------+--------------+--------------+
| อัตร                   | 72           | 103          | 96           |
| ากำลังการผลิตจริง(%)**** |              |              |              |
|                       |              |              |              |
| พรีเพก(PP)             |              |              |              |
+-----------------------+--------------+--------------+--------------+
| ลามิเนต (LM)           | 95           | 107          | 98           |
+-----------------------+--------------+--------------+--------------+
| อัตรา                  | N/A          | N/A          |  NA          |
| ของเสียจากการผลิต(%)*** |              |              |              |
+-----------------------+--------------+--------------+--------------+

หมายเหตุ * การผลิตจริงสุทธิจากอัตราการสูญเสียจากการผลิต (Defection rate)

** บริษัททำงาน 24 ชั่วโมง โดยแบ่งชั่วโมงการทำงานออกเป็นดังนี้

1.  บริษัท เคซีอี อีเลคโทรนิคส์ จำกัด (มหาชน) และ บริษัท เคซีอี อินเตอร์เนชั่นแนล จำกัด

  แบ่งพนักงานออก ออกเป็น 3 กลุ่ม ทำงานใน 3 กะ การผลิต ดังนี้

-   กะที่ 1 เริ่มตั้งแต่เวลา 6.00 น. ถึง 14.30 น.

-   กะที่ 2 เริ่มตั้งแต่เวลา 14.00 น. ถึง 22.30 น.

-   กะที่ 3 เริ่มตั้งแต่เวลา 22.00 น. ถึง 6.30 น.

2.  บริษัท เคซีอี เทคโนโลยี จำกัด และบริษัท ไทยลามิเนต แมนูแฟคเจอเรอร์ จำกัด

  แบ่งพนักงานออก ออกเป็น 3 กลุ่ม ทำงานใน 2 กะ การผลิต ดังนี้

-   กะที่ 1 เริ่มตั้งแต่เวลา 7.00 น. ถึง 19.00 น.

-   กะที่ 2 เริ่มตั้งแต่เวลา 19.00 น. ถึง 7.00 น.

  ทั้งนี้ กะที่ 1 พนักงานทำงานจำนวน 2 กลุ่ม และกะที่ 2 มีพนักงานทำงานจำนวน 1 กลุ่ม

ลำดับขั้นตอนการผลิตแผ่นพิมพ์วงจรอีเล็กทรอนิกส์ ของ บริษัท เคซีอี อีเลคโทรนิคส์ จำกัด
(มหาชน),

บริษัท เคซีอี อินเตอร์เนชั่นแนล จำกัด และ บริษัท เคซีอี เทคโนโลยี จำกัด

แผ่นพิมพ์วงจรอีเล็กทรอนิกส์ที่ทำการผลิตมี 2 ประเภท ดังนี้

  - แผ่นพิมพ์วงจรอีเล็กทรอนิกส์ แบบสองหน้า (DOUBLE SIDED PCB)

  - แผ่นพิมพ์วงจรอีเล็กทรอนิกส์ แบบวงจรหลายชั้น (MULTILAYER PCB)

วัตถุดิบหลักคือ แผ่น PREPREG , แผ่น COPPER FOIL และแผ่น LAMINATE
ซึ่งคิดเป็นสัดส่วนร้อยละ 8.0, ร้อยละ 4.0 และร้อยละ 21.0 ของต้นทุนทั้งหมดในปี 2550
ตามลำดับ โดยสัดส่วนการนำเข้าวัตถุดิบจากต่างประเทศร้อยละ 40.3
และสั่งซื้อภายในประเทศโดยสั่งซื้อจากบริษัท ไทยลามิเนต แมนูแฟคเจอเรอร์ จำกัด
คิดเป็นสัดส่วนร้อยละ 20 ของต้นทุนทั้งหมดในปี 2550

ขั้นตอนในการผลิตและสายการผลิต ผลิตภัณฑ์เดียวกัน

1.  นำแผ่น LAMINATE ที่มีผิวทองแดง 2 หน้า มากัดเป็นลายวงจร

2.  แผ่นลายวงจรในข้อ 1 นำมาซ้อนกันหลายชั้น และแทรกระหว่างชั้นด้วย แผ่น PREPREG

  เพื่อ กั้นเป็นฉนวน แล้วนำมาอัดรวมกันด้วยเครื่องอัดแรงดันและความร้อน

3.  แผ่นชิ้นงานที่ได้เรียกว่า MASSLAM นำไปเจาะและทำลายวงจรด้านนอก

4.  เจาะรูที่แผ่น PCB และชุบทองแดง สร้างลายวงจรด้วยฟิล์ม

5.  ชุบทองแดงและดีบุกด้วยกระแสไฟฟ้า ล้างฟิล์มและกัดทองแดง
    เพื่อให้เกิดลายวงจรด้วยน้ำยาเคมี

6.  พิมพ์หมึกฉนวนเพื่อคลุมเส้นลายวงจร

7.  ชุบดีบุก/ตะกั่ว โดยการเป่าความร้อน หรือ ถ้าลูกค้าต้องการชุบทองก็เข้าขั้นตอนชุบทอง

8.  พิมพ์ด้วยอักษร หรือสัญลักษณ์ต่างๆ โดยใช้หมึกซึ่งแห้งด้วยแสงอุลต้าไวโอเลต

9.  ตัดแต่งงานให้ได้ขนาดตามความต้องการ ควบคุมด้วยเครื่องคอมพิวเตอร์

10. ตรวจสอบเส้นลายวงจร ด้วยกระแสไฟฟ้า

11. ตรวจสอบชิ้นงานทั้งหมดให้ได้ตรงความต้องการของลูกค้า ทั้งขนาด ความถูกต้อง ความสมบูรณ์
    ของชิ้นงานโดยการตรวจ 100%

12. บรรจุหีบห่อ

13. จัดส่ง

ลำดับขั้นตอนการผลิตแผ่น PREPREG และแผ่น LAMINATE ของ บริษัท ไทยลามิเนต
แมนูแฟคเจอเรอร์ จำกัด

วัตถุดิบหลัก

1.  แผ่นใยแก้ว (FIBERGLASS) นำเข้าจากประเทศไต้หวันและประเทศจีน คิดเป็นสัดส่วนร้อยละ
    71 และร้อยละ 90 ของปริมาณสั่งซื้อในปี 2550 ตามลำดับ โดยมีปริมาณการใช้ในปี 2551
    ประมาณ 37 ล้านตารางฟุต

2.  EPOXY RESIN นำเข้ามาจากฮ่องกง, ประเทศจีนและสั่งซื้อในประเทศ คิดเป็นสัดส่วนร้อยละ
    71, ร้อยละ 14 และร้อยละ 14 ของปริมาณสั่งซื้อในปี 2550 ตามลำดับ
    โดยมีปริมาณการใช้ในปี 2551 ประมาณ 3,586 ตัน

3.  แผ่นทองแดงบาง (COPPER FOIL) นำเข้ามาจากประเทศมาเลเซีย,
    ฮองกงและประเทศไต้หวัน คิดเป็นสัดส่วนร้อยละ 69, ร้อยละ 19 และร้อยละ 12
    ของปริมาณสั่งซื้อในปี 2550 ตามลำดับ โดยมีปริมาณการใช้ประมาณปีละ 50 ล้านตารางฟุต

  ทั้งนี้ วัตถุดิบหลักทั้งสามประเภทสามารถจัดหาได้ทั่วไป และไม่มีต้นทุนใดเกินร้อยละ 50
  ของต้นทุนการผลิตทั้งหมด

ขั้นตอนและเทคนิคในการผลิต PREPREG (PRE IMPREGNATED FIBER GLASS)

1.  วัตถุดิบ EPOXY RESIN, HIGH PERFORMANCE EPOXY RESIN
    จะถูกนำมาผสมกันกับตัวละลาย และสารเคมีตามสัดส่วนใน RESIN MIXER แล้วผ่านเข้า
    TREATER

2.  วัตถุดิบ FIBER GLASS ซึ่งเป็นม้วนจะผ่านเข้าเครื่อง TREATER

3.  ภายใต้สภาวะที่เหมาะสม วัตถุดิบจะจับตัวกันตามความยาวของม้วนและค่อยๆ ลดอุณหภูมิลง
    เมื่อออกจาก TREATER

4.  ม้วน PREPREG จะถูกตัดออกเป็นแผ่นตามขนาดที่ต้องการ

5.  เมื่อถึงขั้นตอนนี้จะได้ PREPREG ประมาณร้อยละ 50 ของ PREPREG
    ซึ่งจะนำไปใช้เป็นวัตถุดิบ ในการผลิตLAMINATE และ PREPREG ประมาณร้อยละ 50
    จำหน่ายเป็นผลิตภัณฑ์สำเร็จรูป

ขั้นตอนและเทคนิคในการผลิตแผ่น LAMINATE (COPPER CLAD LAMINATE)

1.  วัตถุดิบ COPPER FOIL ซึ่งเป็นม้วนจะถูกตัดออกเป็นแผ่นตามขนาดที่ต้องการ

2.  นำแผ่น PREPREG และ COPPER FOIL มาเรียงสลับกันเป็นชั้น
    คั่นด้วยแผ่นเหล็กไร้สนิมในเครื่อง OPENING PRESS อัดด้วยแรงดันประมาณ 20 ตัน

3.  นำมาตัดเป็นขนาดที่จะใช้งาน

4.  นำมาอบเพื่อสร้างคุณสมบัติ

5.  ตรวจสอบคุณภาพ

6. ส่งเก็บในคลังสินค้า

ความเพียงพอของเครื่องจักรและบุคลากร

  บริษัทมีความพร้อมในเรื่องของบุคลากร เพราะมีความรู้ความสามารถ
  อีกทั้งยังส่งเสริมให้มีการพัฒนาฝึกอบรมและส่งเสริมให้ไปดูงานยังต่างประเทศเพื่อให้มีความรู้ความชำนาญเพิ่มขึ้น
  ส่วนในด้านเครื่องจักร
  บริษัทได้มีการนำเครื่องจักรที่ทันสมัยและมีประสิทธิภาพสูงเข้ามาใช้ในการผลิต
  โดยมีช่างผู้เชี่ยวชาญจากต่างประเทศมาให้คำแนะนำอยู่เสมอ เช่น ประเทศอิตาลี เยอรมัน และ
  สหรัฐอเมริกา เป็นต้น

ความเป็นไปได้ที่จะถูกทดแทนโดยเทคโนโลยีใหม่

แผ่นพิมพ์วงจรอีเล็กทรอนิกส์เป็นผลิตภัณฑ์ที่มีความสำคัญต่ออุตสาหกรรมต่างๆ
ซึ่งปัจจุบันยังไม่มีเทคโนโลยีใดๆ ที่สามารถผลิตภัณฑ์เพื่อทอแทนแผ่นพิมพ์วงจรดังกล่าวได้
และถึงแม้ว่าเทคโนโลยีการผลิตจะมีการเปลี่ยนแปลงตลอดเวลา แต่ด้วยความรู้ ความชำนาญ
และความเชี่ยวชาญพิเศษทางด้านการผลิตรวมทั้งทักษะของบุคลากร
ทำให้บริษัทสามารถพัฒนาผลิตภัณฑ์ให้สอดคล้องกับเทคโนโลยีที่เปลี่ยนแปลงไป

ความสามารถ ความจำเป็น และค่าใช้จ่ายในการปรับปรุงเครื่องจักรให้แข่งขันได้

บริษัทมีวิศวกรผู้ชำนาญการทางด้านเครื่องจักรและมีคู่สัญญาในการปรับปรุงเครื่องจักรให้ทันสมัยอยู่ตลอดเวลา
พร้อมทั้งการซ่อมบำรุงรักษาเครื่องจักรกับบริษัทผู้ขาย ให้มีการบริการในด้านการซ่อมบำรุง
และการดูแลเครื่องจักร เมื่อเครื่องจักรเกิดปัญหาขึ้น

การช่วยเหลือทางด้านเทคนิค

บริษัทและบริษัทย่อยทั้งสามแห่งได้รับความช่วยเหลือทางเทคนิคจากผู้ผลิตเครื่องจักร
และวัตถุดิบในต่างประเทศ
นอกจากนี้ได้มีการพัฒนาและส่งเสริมบุคลากรให้เข้ารับการอบรมยังต่างประเทศ
โดยได้รับความร่วมมือ และการสนับสนุนจากลูกค้าและผู้ผลิตวัตถุดิบด้วยดี
โดยไม่มีข้อผูกพันระหว่างกัน

ผลกระทบต่อสิ่งแวดล้อม

บริษัทให้ความสำคัญต่อสิ่งแวดล้อมมาโดยตลอด
ซึ่งตระหนักถึงความรับผิดชอบต่อสภาพแวดล้อมและผลกระทบอันอาจเกิดต่อสิ่งแวดล้อม
หรือที่จะก่อให้เกิดอันตราย หรือความเดือดร้อนรำคาญแก่ผู้อยู่ใกล้เคียง
รวมทั้งการซ่อมบำรุงรักษาเครื่องจักร เพื่อให้เกิดประสิทธิภาพที่สุดตลอดการใช้งาน
เพื่อช่วยรักษาสิ่งแวดล้อม
นอกจากนี้บริษัทยังให้ความร่วมมือกับหน่วยงานภาครัฐในการดำเนินการลดผลกระทบต่อสิ่งแวดล้อม
โดยการปฎิบัติตามที่หน่วยงานภาครัฐกำหนดอย่างเคร่งครัด

สำหรับผลกระทบต่อสิ่งแวดล้อมดังกล่าวข้างต้น
ที่ผ่านมาบริษัทไม่มีข้อพิพาทในเรื่องสิ่งแวดล้อมแต่อย่างใด นอกจากนี้
บริษัทได้รับใบรับรองคุณภาพสิ่งแวดล้อมตามมาตรฐาน
ดังจะเห็นได้จากการที่บริษัทไม่เคยมีกรณีข้อพิพใดๆในด้านสิ่งแวดล้อมในช่วงระยะเลาที่ผ่านมา
และยังได้รับการรับรองมาตรฐานคุณภาพสิ่งแวดล้อม ISO 14001 ในปี 2545 ซึ่งมีกำหนดอายุถึงปี
2552 ซึ่งมีข้อกำหนดเรื่องการควบคุมและรักษาสภาพแวดล้อม
ซึ่งถือได้ว่าบริษัทได้ปฏิบัติเกี่ยวกับด้านการรักษาสิ่งแวดล้อมของบริษัทฯอยู่ในเกณฑ์มาตรฐาน